สวัสดีค่ะ คุณพอดีดิฉันมีเรื่องสอบถามค่ะทานยาคุมแบบ 28 เม็ด ยี่ห้อเมอซิลอน ประจำเดือนจะมาประมาณ 2 เม็ดสุดท้ายของแผงเก่าตอนนี้ขึ้นแผงใหม่ได้ 2 วัน คือทานไปได้ 2 เม็ดอ่ะค่ะ อยากทราบว่าประจำเดือนจะหมดวันไหนคะ แล้วผิดปกติหรือเปล่าคะหากเป็นแบบนี้ **ขอถามอีกข้อนะคะ คือเมื่อคืนฝ่าไฟแดงแต่ใส่ถุงยางนะคะ ไม่ทราบว่าอันตรายมากไหมคะ เพิ่งเคยฝ่าไฟแดงครั้งแรกค่ะ***ขอบสำหรับคำตอบและคำแนะนำค่ะ
สวัสดีค่ะ การทานยาคุมกำเนิดชนิด 28 เม็ด ปกติประจำเดือนก็จะมาเมื่อทานยาคุมจนถึงเม็ดที่ 23-26 ดังนั้น หากมีประจำเดือนเมื่อทานถึง 2 เม็ดสุดท้าย ก็ถือว่าปกติดี และแสดงว่าไม่ได้มีการตั้งครรภ์เกิดขึ้น และเมื่อเริ่มทานยาแผงใหม่ ประจำเดือนก็อาจยังคงมีต่อได้อีก 2-3 วัน ค่ะส่วนการมีเพศสัมพันธืในช่วงที่กำลังมีประจำเดือนมา และใส่ถุงยางอนามัยด้วยนั้น โอกาสในการตั้งครรภ์ถือว่าน้อยอย่างยิ่งหรือแทบไม่มีค่ะ ส่วนอันตรายของการมีเพศสัมพันธ์ขณะมีประจำเดือนก็คือ อาจเสี่ยงต่อการติดเชื้อโรคติดต่อทางเพศสัมพันธ์ได้ง่ายขึ้นในทั้ง 2 ฝ่าย เช่น HIV เริม ซิฟิลิส ไวรัสสตับอักเสบชนิดบีและซี เป็นต้น แต่หากทั้ง 2 ฝ่ายไม่มีโรคเหล่านี้ ก็ไม่ได้ทำให้เกิดการติดเชื้อขึ้นค่ะ